stanford-oval/wikipedia huggingface dataset:
דולפינס
הופעות באפריקה

בעונת 1998 השתתפה הקבוצה לראשונה בליגת האלופות האפריקאית, אז בשם "איגל סמנט" כאשר בשלב הראשון הקבוצה גברה על קבוצת ויטה קלאב מהרפובליקה הדמוקרטית של קונגו ובסיבוב השני גברה על קבוצת פטרו אתלטיקו מאנגולה אך בשלב הבתים, בו הוגרלה עם קבוצות איטואיל דו סאהל מתוניסיה, הארטס אוף אוק מגאנה ודינמוס מזימבבואה הקבוצה סיימה במקום האחרון בבית זה עם מאזן של שני ניצחונות, ארבעה הפסדים ואפס תוצאות תיקו והודחה מהמפעל.
בעונת 2005 הקבוצה החלה את העונה בליגת האלופות האפריקאית, כאשר היא עוברת בשלב המוקדם את קבוצת ראנאסימיאנטו מגינאה המשוונית ועברה לסיבוב הראשון, בו גברה על קבוצת הארטס אוף אוק מגאנה. בסיבוב השני הוגרלה הקבוצה מול קבוצת איי.אס.אי.סי. אבידג'ן לה היא הפסידה בדו-קרב פנדלים ועברה לשחק בגביע הקונפדרציה האפריקאי באותה עונה. בגביע הקונפדרציה הקבוצה התחילה בשלב הבתים של המפעל, בו הוגרלה עם קבוצות אל-איסמאעילי המצרית, אל-מוקעולון אל-ערב, המצרית גם כן ו־105 ליברוויל מגבון והעפילה לשלב הגמר לאחר שסיימה באותו הבית במקום הראשון עם ארבעה ניצחונות, שתי תוצאות תיקו ואף הפסד, אך בשלב הגמר הפסידה לקבוצת FAR רבאט המרוקאית. זהו ההישג הממשי הראשון והיחיד עד כה של הקבוצה בזירה הבינלאומית אי פעם.
בעונת 2007 הקבוצה שיחקה בגביע הפדרציה האפריקאי, אז עברה בסיבוב הראשון את קבוצת הוקס מגמביה והעפילה לסיבוב הראשון של 16 הגדולות, בו עברה את קבוצת חסאניה אגדיר ממרוקו. בסיבוב השני של 16 הגדולות הוגרלה הקבוצה נגד קבוצת מראנאטה מטוגו שהורדה אל המפעל מליגת האלופות והמשחקים ייערכו בחודש מאי, 2007.
שחקנים מפורסמים בעבר ובהווה

כריסטופר קאנו
צ'ידי אודיה
אנדורנס אידהור
איגו אוטגרי
תארים והישגים > בניגריה

אליפות הפרמייר ליג הניגרי (3): 1997, 2004, 2010/2011
הגביע הניגרי (4): 2001, 2004, 2006, 2007
תארים והישגים > באפריקה

סגנית אלופת גביע הקונפדרציה האפריקאי (1): 2005 (השני בחשיבותו באפריקה)
דה יורה

דֵּה יוּרֶה (מלטינית: de jure; בעברית: לַהֲלָכָה) הוא ביטוי בלטינית שמשמעו "לפי החוק", בניגוד לדה פקטו, שמשמעו "למעשה".
הביטויים "דה יורה" ו"דה פקטו" משמשים כדי לציין את המצבים "בעקרון" ו"בפועל", בהתאמה, כשמתארים מצבים פוליטיים. בתקינה למשל, יכול תקן להתקיים "דה יורה" אבל לא "דה פקטו", ולהפך. למשל, בארצות הברית אין לשפה מעמד רשמי כשפת המדינה ("דה יורה"), אך השפה הרשמית "דה פקטו" היא אנגלית. כמו כן, התקן למדידת מרחקי דרך בארצות הברית הוא קילומטר (שכן ארצות הברית היא צד באמנה הבין-לאומית למידות, Convention du Mètre), אך התקן "דה פקטו" למדידת מרחקי דרך הוא מיל.
דוגמאות

ניתן למצוא מספר רב של משפטים סותרים (דה יורה) אך אף אחד מהם אינו בתוקף (דה פקטו). דוגמה לכך היא מצרים, אשר לפי החוק העות'מאני הייתה פרובינציה של האימפריה העות'מאנית אך דה פקטו הייתה חלק מהאימפריה הבריטית.
דוגמה נוספת היא לואי השבעה עשר, מלך צרפת, אשר שלט בצרפת דה יורה בלבד. כתוצאה מהמהפכה הצרפתית, הוא היה כלוא בזמן שהיה תורו למלוך, ועל כן לא שלט בצרפת דה פקטו (בפועל).
הערות שוליים

↑  לַהֲלָכָה במילון דיפלומטיה (תשנ"ט), באתר האקדמיה ללשון העברית
↑  Lanver Mak, The British in Egypt: Community, Crime and Crises, 1882-1922, I.B.Tauris, 2012
ערך זה הוא קצרמרבנושא חוק ומשפט. אתם מוזמנים לתרום לוויקיפדיה ו.
גזרת כלים

גזרת כלים בהלכות שבת, היא גזרת חכמים שנהגה בתחילת ימי בית שני, שלא לטלטל כלים ממקום למקום בשבת. הגזרה המקורית אסרה לטלטל כל כלי שהוא ממקום למקום בשבת. התלמוד מתאר כיצד חכמים צמצמו בהדרגתיות את הגזרה במשך הדורות שלאחר מכן. להלכה, גזרת כלים הצטמצמה עד שהיא הועמדה על שני איסורים ספציפיים בלבד:
כלי שמלאכתו לאיסור – האיסור לטלטל לצרכים מסוימים כלים ששימושם העיקרי אסור בשבת.
מוקצה מחמת חסרון כיס – האיסור לטלטל בשום אופן כלים יקרים שמחמת חשיבותם מייחדים להם מקום.
שני איסורים אלו מקוטלגים לעיתים קרובות בספרות ההלכתית בקטגוריה כללית של איסורי מוקצה, שהוא האיסור לטלטל דברים שאין בהם שימוש שאדם מקצה אותם מדעתו. איסור מוקצה משמש בהקשר זה כקטגוריית על לכל הדברים האסורים בטלטול בשבת, כאשר ישנם סוגים נוספים של מוקצה אשר אינם נובעים מגזירת כלים. יש דעות בראשונים ובאחרונים המבחינים בין סוגי המוקצה השונים ומחלקים אותם לקטגוריות הנובעות מטעמים שונים.
הגזירה המקורית

הגזירה המקורית מתוארת בתוספתא, שלפיה אסור היה לטלטל את כל הכלים בשבת חוץ משלושה כלים שימושיים בלבד:
בראשונה היו אומרים: שלושה כלים ניטלין בשבת - מקצוע של דבילה, וזומא לסטרון של קדירה וסכין קטנה שעל גבי שולחן.
התלמוד מביא את דברי האמורא רבי חנינא, לפיהם גזירה הזו נגזרה בימי נחמיה בן חכליה בתחילת ימי בית שני. רש"י מבאר שהכוונה היא שהגזירה הזו נגזרה בתוך הקונטקסט ההיסטורי המתואר בספר נחמיה, שהיו העם מזלזלים בשמירת השבת.
הראשונים התקשו כיצד ייתכן שאסרו את טלטול הכלים כולם, הרי לא ניתן להסתדר בשבת בלי כוסות וקערות ושאר כלי אכילה. לכן הראשונים מסייגים בדרכים שונות את האיסור המקורי: או שהוא נגע רק לכלים שאין להם בית קיבול, או שהוא נגע רק לכלים שאחד השימושים הרגילים שלהם אסור בשבת, או שהוא לא נוגע לכלים שמונח בתוכם דבר שמותר לטלטלו, כגון אוכל.
טעמי הגזירה

הראשונים נתנו טעמים שונים לגזירה זו.
רש"י כתב שגזרו את הגזירה "כדי לגדור גדר להחמיר באיסורי שבת".
הרמב"ם כתב שלושה טעמים לגזירה:הראשון, שכשם שיש הגבלה על הצעידה בשבת וכפי שדרשו חז"ל מהכתוב "אם תשיב משבת רגליך ממצוא חפצך ודבר דבר" שלא יהא הילוכך בשבת כהילוכך בחול, כך לא יהא הטלטול בשבת כטלטול בחול כדי שבפועל ישבות וינוח ביום שבת.
טעם נוסף, כדי שלא יטלטל כלים שמלאכתן לאיסור, ויבוא לעשות בהם מלאכה.
טעם שלישי לפי הרמב"ם כדי שהשביתה בשבת תהיה ניכרת גם עבור מי שמובטל כל השבוע ממלאכה.
הראב"ד כתב טעם נוסף לגזירה: כדי שלא יבוא אדם להוציא כלים מרשות לרשות, שדבר זה אסור בשבת.
צמצום הגזירה

התוספתא מתארת כיצד הגזירה הצטמצמה במשך הדורות בכמה שלבים, ולבסוף לא נותר ממנה אלא איסור לטלטל שני כלים מסיביים:
התירו, וחזרו והתירו, וחזרו והתירו, עד שאמרו: כל הכלים ניטלין בשבת, חוץ מן מסר הגדול ויתד של מחרישה.
התלמוד מכנה את האיסור לטלטל את 'המסר הגדול' ואת 'היתד של מחרשה' בשם הקטגורי מוקצה מחמת חסרון כיס, כלומר, האיסור לטלטל כלים אלו נובע מכך שהם חפצים יקרי ערך שבגלל חשיבותם לא מטלטלים אותם ממקומם.
צמצום הגזירה > איסורים נוספים שנותרו מן הגזירה

אף על פי שמהמקורות התנאיים היה נראה שגזירת הכלים התבטלה לחלוטין, האמוראים אביי ורבא מבארים שנשארו חלקים נוספים של הגזירה מלבד מוקצה מחמת חסרון כיס. אביי מחמיר בכך יותר מרבא, והם נחלקים ביניהם בשלוש נקודות:
כלי שמלאכתו להיתר: לדעת אביי, מותר בטלטול רק לצורך גופו או לצורך מקומו ולא מחמה לצל (כלומר אסור לטלטל אותו לשם שמירה על הכלי עצמו). לדעת רבא – מותר לטלטל גם מחמה לצל. יש ראשונים שהבינו שגם רבא מודה שטלטול שלא לצורך כלל אסור בכל מקרה. וכן פסק השולחן ערוך. וכן פסק הראשון לציון הרב יצחק יוסף. כלי שמלאכתו להיתר נחשב כזה גם אם רק מיעוט שימושו להיתר ורוב שימושו לאיסור.
כלי שמלאכתו לאיסור: לדעת אביי, מותר בטלטול רק לצורך גופו ולא לצורך מקומו או מחמה לצל. לדעת רבא – מותר לטלטל גם לצורך מקומו.
כלי שצריך שני בני אדם כדי לטלטלו: לדעת אביי – אסור בטלטול. לדעת רבא – מותר בטלטול. בטעמו של אביי נחלקו הראשונים: הרשב"א כתב שהוא משום שאדם מקצה דבר כזה מדעתו, והריטב"א כתב שזה משום שאדם מייחד לו מקום.
הכלל ההלכתי קובע שבכל מקום שנחלקו אביי ורבא, ההלכה נקבעת כדעת רבא. לכן ההלכה נפסקה כאן כדברי רבא, שמגזירת כלים המקורית נותר רק האיסור לטלטל 'כלי שמלאכתו לאיסור' מחמה לצל.
ראו גם

כלי שמלאכתו לאיסור
הערות שוליים

↑  בבלי שבת, קכג, ב
↑  תוספות שבת, קכג, ב, ד"ה מקצוע
↑  המאור באלפס שבת, מז, א; חידושי הריטב"א שבת קכג, ב
↑  חידושי הר"ן שבת, קכג, ב
↑  רמב"ם, משנה תורה, פרק כד, יב-יג
↑  ראב"ד, השגות על משנה תורה, פרק כד, יב-יג
↑  תלמוד בבלי, מסכת שבת, דף קנ"ז, עמוד א'
↑  מגיד משנה הלכות שבת, כה, ג; חידושי הר"ן, שבת, קכג, ב
↑  ראו שולחן ערוך, אורח חיים, סימן ש"ח, סעיף ד', אמנם הרב הרב יחיאל מיכל הלוי אפשטיין, ערוך השולחן, אורח חיים, סימן ש"ח, סעיף ט"ו הגביל את האיסור לטלטל ללא צורך רק למקרה שהוא "מתעסק" בטלטול, כיוון שאם יש לאדם תענוג כלשהו בטלטול הכלי זה נחשב כצורך לעניין זה
↑  הרב יצחק יוסף, ילקוט יוסף קש"ע, סימן שח' ס"ד - כלי שמלאכתו להיתר, ס"ק קמב'
↑  במחלוקות אביי ורבא, הלכה כרבא פרט לדיני יע"ל קג"ם
גבריאל אפלין

| --- | --- |

 לידה:  10 באוקטובר 1992 (בת 31) צ'יפנהאם, הממלכה המאוחדת 
 שם לידה:  גבריאל אן אפלין
 מוקד פעילות:  הממלכה המאוחדת 
 תקופת הפעילות:  מ-2008 
 מקום לימודים:  מכללת באת', בית הספר שלדון 
 סוגה:  מוזיקה עממית 
 סוג קול:  סופרן 
 שפה מועדפת:  אנגלית 
 כלי נגינה:  גיטרה 
 חברת תקליטים:  פרלופון 
 www.gabrielleaplin.com
 פרופיל ב-IMDb
 
אפלין בפסטיבל המוזיקה של גיברלטר ב-2013
אפלין מופיעה במועדון הלילה "הטרובדון" בלוס אנג'לס ב-2018
גבריאל אן אפלין (באנגלית: Gabrielle Ann Aplin; נולדה ב-10 באוקטובר 1992), המוכרת בשם הבמה גבריאל אפלין (Gabrielle Aplin), היא זמרת-יוצרת בריטית.
ראשית חייה

אפלין נולדה וגדלה בצ'יפנהאם (אנ'), בווילטשייר, הממלכה המאוחדת. הוריה של אפלין קנו לה את הגיטרה הראשונה שלה כשהייתה בת 11. אפלין המשיכה ללמוד מוזיקה במכללת באת' (אנ')‏, והייתה חתומה תחת חברת התקליטים BA1 רקורדס.
קריירה > 2010–2012: תחילת הקריירה

ב-13 בספטמבר 2010, היא הוציאה את המיני-אלבום הראשון שלה, Acoustic.
באפריל 2011, היא ביצעה את "Fix You" של קולדפליי בתוכנית המוזיקה BBC Music Introducing (אנ').‏
ב-9 במאי 2011, היא הוציאה את המיני-אלבום השני שלה, Never Fade.‏
ב-9 בינואר 2012, היא הוציאה את המיני-אלבום השלישי שלה, Home.‏
קריירה > 2012–2016: English Rain ו-Light Up the Dark

ב-29 בפברואר 2012, אפלין הודיעה שהיא חתומה תחת פרלופון.
ב-17 בספטמבר 2012, היא הוציאה את אלבום ההופעה הראשון שלה, Gabrielle Aplin: iTunes Festival 2012.
ב-9 בנובמבר 2012, היא הוציאה גרסת כיסוי לשיר "The Power of Love" (אנ') של פרנקי הולך להוליווד, כחלק מפרסומת חג המולד של John Lewis & Partners (אנ').‏ השיר הגיע, בשיאו, למקום הראשון של מצעד הסינגלים הבריטי.
ב-10 בפברואר 2013, היא הוציאה את הסינגל "Please Don't Say You Love Me". השיר הגיע, בשיאו, למקום השישי במצעד הסינגלים הבריטי.
ב-1 במאי 2013, היא הוציאה את אלבום ההופעה השני שלה, Gabrielle Aplin: Live at Koko.
ב-5 במאי 2013, היא הוציאה את הסינגל "Panic Cord". הסינגל הגיע, בשיאו, למקום ה-19 במצעד הסינגלים הבריטי.
ב-13 במאי 2013, היא הוציאה את אלבום האולפן הראשון שלה, English Rain.‏ גרסת מיני-אלבום של אלבום האולפן יצאה בארצות הברית ב-6 במאי 2014.
ב-14 ביולי 2013, היא הוציאה את הסינגל "Home". הסינגל הגיע, בשיאו, למקום ה-48 במצעד הסינגלים הבריטי. השיר הופיע בפסקול הבין-לאומי של הטלנובלה הברזילאית, Totalmente Demais (אנ').‏
ב-7 באוקטובר 2013, היא הוציאה את אלבום ההופעה השלישי שלה, Gabrielle Aplin: iTunes Festival 2013.
ב-12 בינואר 2014, היא הוציאה את הסינגל "Salvation". הסינגל הגיע, בשיאו, למקום ה-122 במצעד הסינגלים הבריטי.
ב-6 באוגוסט 2015, היא הוציאה את הסינגל "Sweet Nothing". הסינגל הגיע, בשיאו, למקום ה-178 במצעד הסינגלים הבריטי, ולמקום ה-80 במצעד הסינגלים הדיגיטליים הבריטי.
ב-18 בספטמבר 2015, היא הוציאה את אלבום האולפן השני שלה, Light Up the Dark.‏
ב-26 ביוני 2016, היא הופיעה בפסטיבל גלסטונברי.
קריירה > 2016–הווה: Dear Happy

ב-9 בנובמבר 2016, היא הוציאה את הסינגל "Miss You".‏ הסינגל הגיע, בשיאו, למקום ה-52 במצעד הסינגלים הדיגיטליים הבריטי.
ב-16 בדצמבר 2016, היא הוציאה את המיני-אלבום החמישי שלה, Miss You.
ב-9 באוגוסט 2017, היא הוציאה את הסינגל "Waking Up Slow".‏ הסינגל הגיע, בשיאו, למקום ה-69 במצעד הסינגלים הדיגיטליים הבריטי.
ב-6 באוקטובר 2017, היא הוציאה את המיני-אלבום השישי שלה, Avalon.‏
ב-28 בנובמבר 2018, היא הוציאה את הסינגל "My Mistake".‏
ב-4 בדצמבר 2018, היא הוציאה, בשיתוף פעולה עם האנה גרייס (אנ'), את המיני-אלבום השביעי שלה, December.
ב-27 במרץ 2019, היא הוציאה את הסינגל "Nothing Really Matters".‏
ב-14 באוגוסט 2019, היא הוציאה, בשיתוף פעולה עם ג'ייפי קופר, את הסינגל "Losing Me".‏
ב-3 בינואר 2020, היא הוציאה, בשיתוף פעולה עם נינה נסביט, את הסינגל "Miss You 2".
ב-17 בינואר 2020, היא הוציאה את אלבום האולפן השלישי שלה, Dear Happy.‏
חיים אישיים

אפלין היא טבעונית. היא נמצאת במערכת יחסים עם חבר להקת הדסון טיילור (אנ'), אלפי הדסון-טיילור. בני הזוג מתגוררים בברייטון.
דיסקוגרפיה > אלבומי אולפן

2013: English Rain
2015: Light Up the Dark
2020: Dear Happy
דיסקוגרפיה > אלבומי הופעה

2012: Gabrielle Aplin: iTunes Festival 2012
2013: Gabrielle Aplin: Live at Koko
2013: Gabrielle Aplin: iTunes Festival 2013
דיסקוגרפיה > מיני-אלבומים

2010: Acoustic
2011: Never Fade
2012: Home
2014: English Rain
2016: Miss You
2017: Avalon
2018: December ‏(יחד עם האנה גרייס (אנ')‏)
ג'יזי

| --- | --- |

 לידה:  28 בספטמבר 1977 (בן 47) קולומביה, קרוליינה הדרומית, ארצות הברית ארצות הברית
 שם לידה:  Jay Wayne Jenkins 
 שם במה:  Young Jeezy 
 מקום הקמה:  אטלנטה 
 מוקד פעילות:  ארצות הברית 
 תקופת הפעילות:  מ-1997
 עיסוק:  ראפר, פזמונאי, שחקן
 סוגה:  היפ הופ
 שפה מועדפת:  אנגלית 
 חברת תקליטים:  דאף ג'אם
 שיתופי פעולה בולטים:  YG, ג'יי זי, ליל ויין, 2 צ'יינז, טי.איי
 בן או בת זוג:  Jeannie Mai (2021–2023) 
 מספר צאצאים:  4 
 פרסים והוקרה:  פרס בחירת הצופים של BET (2010) 
 http://jeezyofficial.com
 פרופיל ב-IMDb
 
ג'יי ויין ג'נקינס (באנגלית: Jay Wayne Jenkins; נולד ב-28 בספטמבר 1977), ידוע בשם הבמה ג'יזי (Jeezy), לשעבר יאנג ג'יזי (Young Jeezy), הוא ראפר, פזמונאי ושחקן אמריקאי.
ביוגרפיה

ג'יי וויין ג'נקינס נולד ב-28 בספטמבר 1977 בקולומביה שבקרוליינה הדרומית. כשהיה פעוט, עבר ג'נקינס להתגורר באטלנטה, שם התגורר עם בני משפחה שונים, כתוצאה מניתוק מהוריו.
ב-2001, תחת השם ליל ג'יי (Lil J), הוציא יאנג ג'יזי את אלבומו הראשון, Thuggin' Under the Influence (T.U.I.).
ב-26 ביולי 2005, הוציא את אלבומו השלישי והראשון בשם "יאנג ג'יזי", Let's Get It: Thug Motivation 101. האלבום היה לפריצת הדרך של הראפר, כאשר הגיע למקום השני בבילבורד 200 ומכר כ-172,000 עותקים בשבוע הראשון של יציאתו. לאחר זמן מה, אושר כ-"אלבום פלטינה" על ידי איגוד תעשיית ההקלטות האמריקאי.
ב-12 בדצמבר 2006 הוציא את אלבומו הרביעי, The Inspiration. האלבום הגיע למקום הראשון בבילבורד 200 ומכר בשבוע הראשון ליציאתו כ-352,000 עותקים.
ב-2 בספטמבר 2008 הוציא את אלבומו השישי, The Recession. בניגוד לקודמיו, האלבום לא הגיע למעמד פלטינה, והסתפק במעמד "אלבום זהב".
במרץ 2010 דווח כי הוציא יאנג ג'יזי מתוך שם הבמה שלו את ה-"יאנג".
ב-20 בדצמבר 2011 הוציא את אלבומו השישי, TM:103 Hustlerz Ambition. האלבום זכה לשבחים רבים, אך לא הצליח לשחזר את הצלחת האלבומים הקודמים.
ב-2 בספטמבר 2014 הוציא את אלבומו השביעי, Seen It All. האלבום הגיע בשיאו למקום השני בבילבורד 200.
ב-28 באוקטובר 2016, הוציא את אלבומו התשיעי, Trap or Die 3. האלבום הגיע למקום הראשון בבילבורד 200 והפך לאלבום השלישי של ג'יזי לעשות זאת.
ב-15 בדצמבר 2017, הוציא את אלבומו העשירי, Pressure.
ב-23 באוגוסט 2019, הוציא את אלבומו האחד עשר, TM104: The Legend of the Snowman. ג'יזי הודיע כי זה אלבומו האחרון.
דיסקוגרפיה

אלבומי אולפן
2001: Thuggin' Under the Influence (T.U.I.)
2003: Come Shop wit Me
2005: Let's Get It: Thug Motivation 101
2006: Thug Motivation 102: The Inspiration
2008: The Recession
2011: TM:103 Hustlerz Ambition
2014: Seen It All: The Autobiography
2015: Church in These Streets
2016: Trap or Die 3
2017: Pressure
2019: TM104: The Legend of the Snowman
מיקסטייפים
2004: Tha Streets Iz Watchin
2005: Trap or Die
2006: Can't Ban the Snowman
2006: I Am the Street Dream!
2008: The Prime Minister
2009: Trappin' Ain't Dead
2010: Trap or Die Part 2: By Any Means Necessary
2010: 1,000 Grams
2010: The Last Laugh
2011: The Real Is Back
2011: The Real Is Back 2
2012: It's Tha World
2015: Gangsta Party
2015: Politically Correct
הערות שוליים

↑  Jeezy | Biography, Albums, Streaming Links, AllMusic (באנגלית)
↑  Thuggin Under the Influence, www.amazon.com
↑  News - Entertainment, Music, Movies, Celebrity, MTV News (באנגלית)
↑  Daily Reveille - Get Sillay: Young Jeezy enforces country’s racial segregation, web.archive.org, ‏2009-02-23
↑  Shaheem Reid, Young Jeezy Is Working On Thug Motivation 103 'Right Now', MTV News (באנגלית)
↑  Young Jeezy Announces 'TM103' Release Date, Rap-Up (באנגלית)
↑  Jeezy Reveals Tracklist For “Trap Or Die 3”, HotNewHipHop (באנגלית)
↑  Shawn Grant, Jeezy Announces Release Date for 'Thug Motivation 104', The Source, ‏2019-07-29 (באנגלית)
| --- | --- |
בקרת זהויות :  BnF: cb15008303n (data)  GND: 135408989  ISNI: 0000 0003 6847 0298  LCCN: n2005063323  MusicBrainz: dcad99e7-3c3e-4c78-bf8a-68203e17da48  NKC: xx0084698  VIAF: 85860692   WorldCat (עם VIAF): 85860692
ג'ייקוב סרטוריוס

| --- | --- |

ג'ייקוב סרטוריוס בנמל התעופה שיקגו או'הייר, ספטמבר 2017
 לידה:  2 באוקטובר 2002 (בן 22) אוקלהומה, ארצות הברית
 שם לידה:  רולף ג'ייקוב סרטוריוס
 מוקד פעילות:  ארצות הברית 
 תקופת הפעילות:  מ-2015
 עיסוק:  זמר
 סוגה:  פופ
 שפה מועדפת:  אנגלית 
 כלי נגינה:  גיטרה
 חברת תקליטים:  RCA Records
 בן או בת זוג:  מילי בובי בראון (דצמבר 2017–יולי 2018) 
 https://jacobsartorius.com/
 פרופיל ב-IMDb
 
רולף ג'ייקוב סרטוריוס (באנגלית: Rolf Jacob Sartorius, נולד ב-2 באוקטובר 2002) הוא זמר אמריקאי ואישיות אינטרנט. הוא התפרסם דרך ערוץ המוזיקה שלו ברשת "Musica.ly" וצבירת עוקבים רבים. הוא נכנס פעמים רבות ל"בילבורד הוט-100". הוא היה התשיעי בחיפושים בגוגל בשנת 2016 בקטגוריה "אמנים".
ב-20 בינואר 2017 הוציא מיני-אלבום שכלל שירים שכתב והלחין. האלבום הגיע למצעדים במדינות רבות בעולם. למקומות הגבוהים ביותר הוא הגיע בארצות הברית, אוסטרליה, הממלכה המאוחדת, קנדה, ניו זילנד ואירלנד. סיבוב ההופעות הבינלאומי הראשון שלו נערך באותה השנה.
ביוגרפיה

סרטוריוס נולד באוקלהומה, אך מיד לאחר לידתו אומץ ועבר לווירג'יניה, מכיוון שהוריו הביולוגיים לא היו מסוגלים לטפל בו. הוא גדל ברסטון, וירג'יניה בחיק הוריו המאמצים. בגיל 7 החל לשחק במחזות זמר וגילה בהם את אהבתו לתחום הבמה ובמיוחד השירה. הוא פרש ממחזות הזמר מכיוון שהיה קורבן של בריונים עקב כך.
בשנת 2014, בגיל 11, העלה את הסרטון הראשון שלו לאינטרנט. הסרטון היה מסר שרצה סרטוריוס להעביר נגד בריונות. הסרטון שהעלה הפך לוויראלי, והוא ניצל זאת כדי לזכות בתהילה ממדיה חברתית. לאט לאט החל לצבור פופולריות מהסרטונים. אך הפריצה שלו הגיעה מאוחר יותר באותה השנה, כשפתח חשבון ברשת החברתית מיוזיקלי והחל להפיק סרטוני ליפסינג (הזזת השפתיים בהתאם לשיר). הפופולריות שלו נסקה עד מהרה והוא הפך לאחד הכוכבים של הרשת, עם יותר מ-15 מיליון עוקבים.
התהילה החדשה של סרטוריוס החריפה את הבריונות נגדו בבית הספר: הוא הודה כי ב-2015 היה צריך להחליף שלושה בתי ספר עקב הבריונות וההצקות של חבריו לכיתה כלפיו. הוא נשר מבית הספר בעקבות הצעה שהציעה לו הנהלת מיוזיקלי.
לאחר שנשר הפכו הרשתות החברתיות והאמנות לעיסוקו הראשי. הוא הוציא אלבומים שהשירים בהם הגיעו למצעדים בארצות הברית.
הערות שוליים

↑  Google top searches 2016: Pokemon Go, Prince, Donald Trump, iPhone 7, בדיקה אחרונה ב-30 בספטמבר 2017
↑  Jacob Sartorius Reveals He's Adopted in Uplifting New Video Blog, סוונטין, בדיקה אחרונה ב-30 בספטמבר 2017
1 2  כ. מרטינס,How the Trend-Setting Lip-Sync App Is Changing the Music Industry, בילבורד, בדיקה אחרונה ב-30 בספטמבר
↑  א. נאגי, Jacob Sartorius's "Hit or Miss" Music Video Will Bring Back Those 2009 Bieber Feels, סוונטין, 11  באוגוסט 2016, בדיקה אחרונה ב-30 בספטמבר 2017
↑  ג'ייקוב סרטוריוס באתר טוויטר, בדיקה אחרונה ב-30 בספטמבר 2017
| --- | --- |
בקרת זהויות :  ISNI: 0000 0004 6706 579X  LCCN: no2018015342  MusicBrainz: d5c4569c-1ba2-44fd-861c-8e4bbc43ab56  VIAF: 8406151838000120520003   WorldCat (עם VIAF): 8406151838000120520003
גונסלו גדש

גונסלו מנואל גנצ'יניו גֶדֶש (בפורטוגזית: Gonçalo Manuel Ganchinho Guedes; נולד ב-29 בנובמבר 1996) הוא כדורגלן פורטוגזי המשחק בעמדת הקיצוני בקבוצת וולבס מהפרמייר ליג ובנבחרת פורטוגל.
קריירת מועדונים

גדש גדל במחלקת הנוער של בנפיקה ליסבון. ב-4 בינואר 2015 ערך גדש את הופעת הבכורה שלו בקבוצה הראשונה של המועדון, כשנכנס כמחליף בתוספת הזמן של המחצית השנייה בניצחון 0–3 על פנאפייל במסגרת המחזור ה-15 בליגת העל הפורטוגלית. הוא ערך בעונת 2014/2015, בה זכתה בנפיקה ליסבון באליפות פורטוגל ובגביע הליגה הפורטוגלית, 5 הופעות ליגה בלבד, עם 34 דקות משחק סה"כ.
ב-15 בספטמבר 2015 ערך גדש את הופעת הבכורה שלו בליגת האלופות, כששיחק 90 דקות בניצחון 0–2 על אסטנה במסגרת המחזור הראשון של שלב הבתים לעונת 2015/2016. ב-26 בספטמבר הבקיע גדש את שער הבכורה שלו במועדון, שער בדקה ה-67 בניצחון 0–3 על פאסוס די פריירה במסגרת המחזור ה-6 בליגה. 4 ימים לאחר מכן הבקיע גדש את שער הבכורה שלו בליגת האלופות, שער בדקה ה-51 בניצחון 1–2 על אתלטיקו מדריד במסגרת המחזור השני בשלב הבתים. בעונת 2015/2016, עונה נוספת בה זכתה בנפיקה ליסבון בדאבל, ערך גדש 18 הופעות ליגה ו-7 הופעות בליגת האלופות.
ב-25 בינואר 2017 חתם גדש בפריז סן-ז'רמן מליגת העל הצרפתית בתמורה ל-30 מיליון יורו. ב-29 בינואר ערך את הופעתו הבכורה בקבוצה בתיקו 1-1 נגד מונקו.
ב-1 בספטמבר 2017 הושאל גדש לוולנסיה מליגת העל הספרדית. ב-9 בספטמבר ערך את הופעתו הבכורה בקבוצה בתיקו 0-0 נגד אתלטיקו מדריד. ב-15 באוקטובר הבקיע את שערו הראשון בניצחון 3–6 על ריאל בטיס.
ב-27 באוגוסט 2018 חתם גדש בוולנסיה בתמורה ל-40 מיליון יורו.
ב-8 באוגוסט 2022 חתם בוולברהמפטון וונדררס מהפרמייר ליג, תמורת 32 מיליון אירו. חמישה ימים לאחר מכן ערך הופעת בכורה בתיקו 0-0 עם פולהאם.
ב-20 בינואר 2023 חזר גדש בהשאלה לבנפיקה ליסבון. ב-19 בינואר 2024 הושאל לויאריאל עד לסוף העונה.
קריירה בינלאומית

ב-14 בנובמבר 2015 ערך גדש את הופעת הבכורה שלו בנבחרת פורטוגל, כששיחק 81 דקות בהפסד 0–1 לנבחרת רוסיה במשחק ידידות. 3 ימים לאחר מכן ערך הופעה נוספת, כשנכנס כמחליף בדקה ה-63 בניצחון 0–2 על נבחרת לוקסמבורג במשחק ידידות. ב-10 בנובמבר 2017 הבקיע את שערו הראשון בנבחרת בניצחון 0–3 על ערב הסעודית.
ב-9 ביוני 2019 כבש את השער היחיד בניצחון נבחרתו 1–0 על נבחרת הולנד בגמר ליגת האומות 2018/2019.
תארים

אליפות פורטוגל (3): 2014/2015, 2015/2016, 2023/2024
גביע הליגה הפורטוגלית (2): 2014/2015, 2015/2016
הסופר קאפ הפורטוגלי (1): 2016
הגביע הצרפתי (1): 2016/2017
גביע האלופים הצרפתי (1): 2017
גביע המלך הספרדי (1): 2019
ליגת האומות (1): 2018/2019
ג'ובאני בורומאו

| --- | --- |

 לידה:  15 בדצמבר 1898 רומא, ממלכת איטליה 
 פטירה:  24 באוגוסט 1961 (בגיל 62) רומא, איטליה 
 מדינה:  איטליה
 מקצוע:  רופא ומנהל
 מידע חסיד אומות העולם
 סטטוס היסטורי:  שרד
 מקום ההצלה:  בית חולים ברומא
 תאריך הכרה:  2004
 מקום ההכרה:  יד ושם
 פרסים והוקרה:  חסיד אומות העולם (13 באוקטובר 2004) 
 קישורים חיצוניים
 יד ושם:  ג'ובאני בורומאו
 
ג'ובאני בורומאו (באיטלקית: Giovanni Borromeo‏; 15 בדצמבר 1898 – 24 באוגוסט 1961) היה רופא איטלקי וחסיד אומות העולם אשר חי ופעל כל חייו ברומא, איטליה. בתקופת מלחמת העולם השנייה, הציל בורומאו את חייהם של למעלה מ-100 יהודי רומא וביניהם בני משפחת אמאליה (Almagià) המורחבת (Clotilde and Gina Almagià, Luciana Tedesco, Claudio Tedesco, Gabriella Ajo).
בורומאו הוכר כחסיד אומות העולם על ידי "יד ושם" בשנת 2004.
חייו לפני המלחמה

ג'ובאני בורומאו היה בנו של רופא איטלקי מפורסם בשם פייטרו בורומאו. אביו גויס למלחמת העולם הראשונה בזמן שלמד ג'ובאני רפואה באוניברסיטת רומא. על שירותו במלחמה זו קיבל אביו מדליית הברונזה, עיטור גבורה צבאי.
בגיל 22 סיים בורומאו את לימודי הרפואה, ובשנת 1931 הוא מונה למנהל בית החולים "Riumiti di Roma" (אנ'). אולם, נטען כי נמנע מבורומאו לכהן בתפקיד זה משום שלא השתייך למפלגה הפאשיסטית.
ב-2 בדצמבר 1933 נישא ג'ובאני למריה אדליידה מנגני (Maria Adelaide Mangani). נולדו להם שלושה ילדים: ביאטריס (1934), פייטרו (1937), ומריה כריסטינה (1943).
בית החולים "Fatebenefratelli" שברומא

בית החולים ממוקם על הגדה המערבית של נהר הטיבר ברומא. זהו סוג של אי קטן ומבודד באחד מנהרות רומא, מה שהופך אותו למקום מושלם כדי לבודד מטופלים עם מחלות מידבקות ולהפריד אותם מהאוכלוסייה הכללית, ואכן הייתה לו היסטוריה של מיגור מגפות. בית החולים נוסד בשנת 1585 וכיום מנהלים אותו מסדר האחים ההוספיטלרים של יוחנן הקדוש. בין הצוות הרפואי היו שני רופאים צעירים ויטוריו אמנואלה סאקרדוטי ואדריאנו אוסיצ'יני (אנ'). בית החולים ידוע בכך שהעניק מקלט ליהודים בתקופת השואה באמצעות אבחנתם כחולים במחלה פיקטיבית בשם "תסמונת קיי (K)", השם תסמונת קיי הוצע על ידי אוסיצ'יני. במהלך פשיטת החיילים הנאצים על הגטו היהודי ברומא ב-16 באוקטובר 1943, יהודים שהצליחו להימלט מהגטו חיפשו מקלט בבית החולים. ג'ובאני בורומאו קיבל את היהודים הנמלטים והכריז כי מטופלים חדשים אלו אובחנו במחלה מידבקת וסופנית בשם תסמונת קיי. האות "K" נועדה להבחין בין היהודים לבין המטופלים האמיתיים בבית החולים. תסמונת קיי הוצגה כמחלה נוירולוגית כביכול, שתסמיניה כוללים פרכוסים, דמנציה, שיתוק, ובסופו של דבר מוות כתוצאה מחנק.